  जसोल में रामकथा के दौरान हुई दुखांतिका में पुलिस जांच अभी तक पांडाल लगाने, अन्य सामान लाने व जनरेटर लगाने वालों के नाम पता करने तक ही सिमटी हुई है।इधर,भास्कर ने इन सभी जिम्मेदारों से बात कर पूरी हकीकत जानी।कथा के दौरान गिरा डोम कथा वाचक मुरलीधर महाराज के भांजे किशनलाल की फर्म अंबे टेंट हाउस का है, जबकि दाे दिन पहले कथा वाचक के मोबाइल पर हुई बात के दौरान उनके असिस्टेंट ने बताया था कि डोम सोनिया टेंट से भिजवाया गया था।भास्कर ने यह पहले ही खुलासा कर दिया था कि डोम मुरलीधर महाराज का ही है।डोम में बिजली सप्लाई के लिए लगे दो जनरेटर जसोल के ही तुलछाराम प्रजापत ने लगाए थे।तुलछाराम से कई बार बात करने की कोशिश की पर उसका मोबाइल स्वीच आॅफ ही मिला।पोस्टमार्टम रिपोर्ट मे भी ज्यादातर मौतें करंट होना बताया।जनरेटर संचालक की ज्यादा जिम्मेदारी थी क्याेंकि हादसे के दाैरान जनरेटर बंद कराने पहुंचे कांस्टेबलों को वहां कोई नहीं मिला, तब उन्हें जोखिम लेकर जनरेटर की केबल तोड़नी पड़ी।कुर्सियां, कूलर व सोफे सोनिया टेंट जोधपुर से भेजे गए थे।हमने ताे पीएम की सभाओं में भी लगाए हैं डाेम भास्करः जसोल रामकथा में डोम आपने लगवाया था? किशनलालः हां, हमारी फर्म अंबे टेंट हाउस से ही भेजा गया था।भास्करः आप मुरलीधर महाराज के भांजे हैं, महाराज की सभी व्यवस्थाएं आप ही संभालते हैं? किशनलालः हां, रिश्तेदार ही है।वैसे मेरा बाहर मिठाई का बिजनेस है, यहां टेंट व केटरिंग का।काम तो विश्वास वालों को ही करना होता है।भास्करः डोम का फाउंडेशन बहुत कमजोर था, फिक्सिंग रॉड भी चार की जगह इक्की-दुक्की ही लगी थी? किशनलालः डोम हमारा था पर लगाने का काॅन्ट्रेक्ट हरिसिंह टीम को दिया हुआ था।एक्सपर्ट टीम है, इस टीम ने प्रधानमंत्री मोदी की सभाओं में भी डोम लगाए हुए हैं।इसमें दो क्रॉस सरिए लगते हैं, वो लगाए थे।डंपर से रेत डलवाकर फाउंडेशन पर ढाई फीट मिट्टी डलवाई थी।भास्करः आपने डोम में अर्थिंग नहीं करवाई, जिससे बारिश व तार टूटने से उसमें करंट फैल गया? किशनलालः जनरेटर वाले ने करवाई होगी, ये तो उसकी जिम्मेदारी है।वैसे अर्थिंग जनरेटर की होती है, इतने साउंड व अन्य सिस्टम लगे होते हैं तो अर्थिंग तो की ही होगी।भास्करः हवा निकासी की व्यवस्था सही नहीं थी, क्या इस कारण गिरा पांडाल? किशनलालः कथावाचक की ओर से तो बंद ही रहता है, साइडों में मैंने खुद ने खड़े रहकर पांच-छह फीट खुला रखवाया था।मुझे पता है बाड़मेर में आंधियां चलती रहती है।करीब 30-32 टन वजनी डोम हल्की हवा से हिलता भी नहीं।
  कथावाचक मुरलीधर के भांजे ने जोधपुर से भेजा था टेंट, दाे जनरेटर जसोल से ही लगे
The police investigation into the tragedy at Ramkatha in Jasol has so far been limited to finding out the names of those who installed the pandal, other items, and generators. In the post-mortem report, you also said most of the deaths were caused by electrocution. Bhaskar revealed that the dome belonged to the firm of Kishnalal, the nephew of Murlidhar Maharaj. His assistant had told him that the dome belonged to Sonia Maharaj.
Narrator Murlidhar's nephew had sent the tent from Jodhpur, the generators were installed from Jasol itself.